# Bruno Kovačić

### Izvor: Wikipedija

Bruno Kovačić (Zagreb, 29. siječnja 1967.), hrvatski glazbenik

## [uredi] Biografija

Karijeru je počeo u grupi Dan D, surađivao je sa svim većim glazbenicima na našim prostorima, kao svirač, skladatelj i aranžer. Potkraj osamdesetih ulazi u Parni valjak kao gitarist i saksofonist, zatim nastupa s Gibonnijem, grupama Hard Time i Funny Hill, a vlastiti album "Kao svi drugi ljudi" snimio je 2001. Napisao je pjesme za Olivera Dragojevića (Dišem, Ovaj put ne, Priča se), Ivana Mikulića (Ej zoro, Jedina), Tonyja Cetinskog (Moje sve), Danijelu (Gladujem), Vannu (Tako nježno tako lažno, Kao rijeka, Hrabra kao prije, Ljubi me za kraj, Sama, Kupi mi), Jacquesa Houdeka (Ne vjerujem, Kao zrak), te za svoju suprugu Ivanu Plechinger s kojom je skladao pjesmu To nismo mi u izvedbi Olivera Dragojevića i Divas. Promocija CD-a "Kao svi drugi ljudi" održana je u Kulušiću uz gostovanje Akija Rahimovskog i članica grupe Divas. Bio je to zadnji koncert održan u Kulušiću prije zatvaranja. S HRT-om surađuje kao instrumentalist (Studio 10, Zvijezde pjevaju) i skladatelj (Luda kuća). Nakon dugih priprema godine 2007. izlazi album Ledeno doba prema istoimenoj pjesmi u Vanninoj izvedbi.

## [uredi] Diskografija

### [uredi] Albumi

- Kao svi drugi ljudi (2001.)

### [uredi] Suradnja

- Vanna (Tako nježno tako lažno, Kao rijeka (s Ivanom Plechinger), Hrabra kao prije, Ljubi me za kraj, Sama, Kupi mi), album Ledeno doba
- Oliver Dragojević (Dišem, Ovaj put ne, Priča se, To nismo mi (s Ivanom Plechinger, izvodi s Divas))
- Tony Cetinski (Moje sve)
- Ivana Plechinger (većina pjesama na njezina tri albuma)
- Jacques Houdek (Ne vjerujem, Kao zrak)
- Ivan Mikulić (Ej zoro, Jedina)
- Lana Klingor (Ljubi, Prodaj mi sve, Ljubav dobro zna, Gravitacija)
- Black Coffee

## [uredi] Vanjske poveznice

- Bruno Kovačić
- diskografija

Dobavljeno iz "http://hr.wikipedia.org../../../b/r/u/Bruno_Kova%C4%8Di%C4%87_b89a.html"

Kategorija: Hrvatski glazbenici

##### Views

- Članak
- Razgovor
- Trenutna inačica

##### Traži

##### Drugi jezici

- English
- Polski